Atlantic Steel Industries | WWALS Watershed Coalition (Suwannee RIVERKEEPER®)
Tag Archives: Atlantic Steel Industries Kreatiewe Joernaal: September 2015
My dag in prentjies
Labels: blare, bome, drome, kleure, natuur, plesier, prentjies
Groen is nie net groen nie. Dis grasgroen, dis liggroen, die donkergroen, dis geelgroen, dis mooigroen, dis akkerboomgroen. Dis skildergroen.
Rooikophoutkapper en rooioog kransduif deel die vreugdes van 'n saad-ontbyt.
Bontrugwewer kom loer of daar vir hom ook 'n happie oorgebly het.
Stukkies mooi in die tuin.
Jasmyn hang in lekkerruik ranke oor die plankheining.
Mayflower begin blom.
Suurlemoenboom se blare.
Appelkoosboom. Laatmiddagson op die blare.
Posted by Elizabeth Kendall at 07:17 8 comments
Die mooiste Sondag
Labels: dankbaarheid, gedig, genade, gesond, kuier, lewensvreugde, longkanker, saamwees, Sondag
Ek wou dit gister al maak. Het klaar al die bestanddele gaan koop, maar toe ek tuiskom, onthou ek dat ek die spek vergeet het. Ag!
Hy sê toe, getrou aan sy sorgsaamheid en omgee, hy wil (en moet) dorp toe gaan. Elke keer as hy dit sê, is ek bly. Nie dat dit so opwindend is om dorp toe te gaan nie, enige-iemand kan dorp toe gaan, soveel maal as wat hy wil.
In sy geval is dit 'n egter 'n hengse prestasie. Hy bestuur self. Hy ry alleen. Hy lê nie meer hulpeloos en afhanklik op sy rug op ons bed nie. Hy word sterker by die dag. Prys die Here van hemel en aarde! Sing 'n jubellied!
Nietemin, ek maak toe dié mondwater en super-maklike gereg wat ek op Maree se blog raakgelees het, nà kerk. Hy sit onder die groenerwordende perskeboom en geniet die somerson op sy hande en arms, op sy gesig wat al meer en meer na Chris begin lyk. Nà 'n jaar en 'n maand lyk hy weer soos hy. Hoe wonderlik.
Geelwortels, seldery, uie, stukkies spek...... hmmmmmm!
Maalvleis bygevoeg, 'n glas rooiwyn....
"It's you, it's you, it's you!"
En ons luister musiek, Joe Dolan, Bob Seger....
"Some day lady, you'll accompany me..."
En ons kuier. Net ons twee en die voëls en die honde.
DANKBAARHEID is een klein woordjie met so baie betekenis. Veral nou, veral vandag. Die mooiste Sondag.
Pluk ‘n handvol drome
met sterre in jou oë
wys dat jy ook omgee
en aan liefde glo
hoor hoe sing die geelvink
die tiptol en t’rantaal
dis agter uit die berge
waar hul die fluit loop haal
pak jou sorge in ‘n streepsak
lag en wees weer bly
sukkels lê mos agter
vandag is jy tog vry
blink jou oë van blywees
of buig jou skouers krom
dink nie eers nog eenmaal
gee alle eer aan Hom
lewe is mos lekker
kom leef nou saam met my
bars ons uit ons nate
Posted by Elizabeth Kendall at 17:02 6 comments